Festa kommer fra den midtre delen av Trollheimen, en dramatisk del av fjellmassivet som tydelig viser isens evne til å bearbeide fastfjell og vannets evne til å grave ut terrenget og skape kløfter og juv. Selv om deler av landskaper er ”vennlig” og innbydende med vide frodige daler og lier, finnes mange forrevne landskapsformasjoner og mye utfordrende terreng for den som søker spenning i å mestre de mest dramatiske sidene av naturen.